Gruzijos himnas
Tavisupleba (gruz. „თავისუფლება“, liet. „Laisvė“) yra dabartinis Gruzijos himnas. Himnas kartu su kitais šalies atributais (vėliava ir herbu) buvo patvirtinti 2004 m. Naujieji šalies simboliai buvo priimti po nesmurtinės Rožių revoliucijos, kurios metu nuversta ankstesnė Gruzijos valdžia. Himno muzika paimta iš gruziniškų operų Abesalom da Eteri („Abesalomas ir Eterė“) ir Daisi („Sutema“) sukurtų kompozitoriaus Zakaria Paliashvili (gruz. ზაქარია ფალიაშვილი, 1871–1933), melodiją į himną adaptavo Ioseb Kechakmadze (gruz. იოსებ კეჭაყმაძე). Žodžių autorius David Magradze (gruz. დავით მაღრაძე).